JAS ปิดรูดติดฟลอร์! “บล.โนมูระ” ยันพื้นฐานยังแกร่ง-ลุ้นจ่ายปันผลพิเศษต้นปี 63
JAS ปิดรูดติดฟลอร์! “บล.โนมูระ” ยันพื้นฐานยังแกร่ง-ลุ้นจ่ายปันผลพิเศษต้นปี 63
JAS ปิดรูดติดฟลอร์! “บล.โนมูระ” ยันพื้นฐานยังแกร่ง-ลุ้นจ่ายปันผลพิเศษต้นปี 63
1 พ.ย. 2562

ผู้สื่อข่าวรายงาน บริษัทจัสมิน อินเตอร์เนชั่นแนล จำกัด (มหาชน) หรือ JAS ปิดวันนี้(1พ.ย.62) อยู่ที่ระดับ 4.38 บาท ลบ 1.87 บาท หรือ 29.92% ด้วยมูลซื้อขาย 2.28 พันล้านบาท โดยเป็นราคาต่ำสุดของวัน(Flooor)

บล.โนมูระ พัฒนสิน ระบุในบทิเคราะห์วันนี้(1พ.ย.62) ว่า ตรวจสอบข้อมูลกับฝ่ายนักลงทุนของ JAS ในเบื้องต้นไม่พบมีปัจจัยลบใหม่ที่ส่งผลกระทบต่อปัจจัยพื้นฐานอย่างมีนัยสำคัญโดยเฉพาะประเด็นคดีฟ้องร้องทางศาล
แนวโน้มครึ่งหลังปี 2562 มีความกังวลต่อการแข่งขันรุนแรงในตลาดบอรดแบนด์จะกดดัน ARPU ลดลงจาก ครึ่งแรกปี 2561 (vs ARPU ครึ่งแรกปี 2562 เฉลี่ย 647 บาท, ครึ่งหลังปี 2561 เฉลี่ย 652 บาท) ทำให้ในครึ่งหลัง 2562 คาดผลการดำเนินงานจากธุรกิจปกติแย่ลง เทียบช่วงเดียวกันของปีก่อนจากการชะลอตัวของรายได้
ส่วนทางต้นทุนมีแนวโน้มสูงขึ้นต่อเนื่อง โดยเฉพาะหลังขายทรัพย์สินเพิ่มเติมฯ แล้วเสร็จ เบื้องต้นคาดว่า JAS จะมีต้นทุนดำเนินงานส่วนเพิ่มราว 300-400 ล้านบาท ซึ่งเป็นผลกระทบของต้นทุนที่เพิ่มขึ้นจากค่าเช่าโครงข่ายฯ สุทธิกับส่วนแบ่งกำไรจาก JASIF และค่าใช้จ่ายดอกเบี้ยที่ลดลงจากการคืนหนี้บางส่วน ทำให้ประมาณการกำไรปกติตั้งแต่ปี 2563 มีdownside 10-12%
แม้คาดว่าการขายทรัพย์สินเพิ่มเติมครั้งที่ 1 ให้กับ JASIF จะเสร็จราวเดือน พ.ย. และ JAS มีแนวโน้มจ่ายเงินปันผลพิเศษราวต้นปี 2563 แต่กังวลต่อสถานะการเงินในระยะยาวมีแนวโน้มแย่ลงตามผลการดำเนินงานมีแนวโน้มถูกกระทบจากต้นทุนสูงขึ้นกว่าการเติบโตของรายได้ ดังนั้นตามปัจจัยพื้นฐาน JAS คงคำแนะนำ Neutral โดยจะ update ข้อมูล หากมีการเปลี่ยนแปลงเชิงปัจจัยพื้นฐานอื่น (Neutral, TP 6.60 บาท)
ด้านบริษัทหลักทรัพย์ เคที ซีมิโก้ จำกัด ระบุว่า JAS ปรับตัวลงแรงทันทีในช่วง 14:30-14:35 น. โดยร่วงกว่า 13% ด้วยวอลุ่มซื้อขายกว่า 70 กว่าล้านหุ้น ทั้งนี้พบวอลุ่ม Block trade กว่า 2.4 หมื่นสัญญา (24 ล้านหุ้น) ในเวลาดังกล่าว ซึ่งคาดว่าเป็นผลกระทบจากการเร่งปิด Block trade
ทั้งนี้ JAS Futures ยังมีสถานะคงค้าง (OI) อีกกว่า 4.3 แสนสัญญา (ประมาณ 430 ล้านหุ้น) ซึ่งการปรับลงแรงจะส่งผลให้นักลงทุนเร่งปิดสถานะจากการถูก call margin หรือตัดขาดทุน “แนะหลีกเลี่ยงซื้อหุ้น JAS ใน 1-2 นี้” แนวรับ 5.00 / 4.44 บาท